Taksokomisjoni sel aastal Tallinnas kontrollitud 262 taksost oli probleeme 128-l. Taksokomisjon avastas ka 27 piraattaksot, isehakanut, kel pole taksosõiduks litsentsi.    Kordistajaid ehk seadmeid, millega sohvrid taksoarvet ülespoole kerivad, on leitud üheksal korral. Ülejäänud rikkumised on olnud väiksemad: kas pole hinnakiri õigesti paigutatud või on sõiduk avariiline. Rikkumiste kirja läheb  ka asjaolu, kui taksojuht autos suitsetab, selgitas Tallinna linnatranspordi osakonna peaspetsialist Margo Reiska Eesti Päevalehe vahendusel.    Eraldi ühegi seadust rikkunud taksofirma nime Reiska ei ütle, sest rikkumisi on tuvastatud neist igaühes.    Delfi.ee